ทางแยกต่างระดับบางพระ

ทางแยกต่างระดับบางพระ เป็นทางแยกต่างระดับในพื้นที่ตำบลบางพระ อำเภอเมืองฉะเชิงเทรา จังหวัดฉะเชิงเทรา เป็นจุดเชื่อมต่อระหว่างถนนสิริโสธร และทางหลวงแผ่นดินหมายเลข 365 ประวัติ แต่เดิมทางแยกต่างระดับบางพระ มีชื่อว่า ทางแยกบางพระ หรือ แยกบายพาส เป็นทางแยกระดับผิวดินพร้อมกับสัญญาณไฟจราจร ต่อมาเมื่อวันที่ 4 กันยายน พ.ศ. 2563 กรมทางหลวงได้ดำเนินการปรับปรุงทางแยกบางพระพร้อมกันกับโครงการก่อสร้างสายเลี่ยงเมืองฉะเชิงเทราด้านใต้ ระยะทาง 4.995 กิโลเมตร และเปิดใช้งานเพื่อบรรเทาปัญหาการจราจรครั้งแรกในวันที่ 7 กันยายน พ.ศ. 2566 ขณะที่ภาพรวมของโครงการผู้รับจ้างยังคงเก็บรายละเอียดงานจ้างในส่วนอื่น ๆ ต่อไป รูปแบบของทางแยกต่างระดับ สะพานข้ามทางหลวงจากถนนสิริโสธร ทิศทางเข้าเมืองฉะเชิงเทรา มุ่งไปยังทางหลวงแผ่นดินหมายเลข 365 ทิศทางมุ่งหน้าอำเภอพนมสารคาม และอำเภอกบินทร์บุรี สะพานข้ามทางหลวงจากทางหลวงแผ่นดินหมายเลข 365 มุ่งไปยังถนนสิริโสธร ทิศทางมุ่งหน้าเข้าเมืองฉะเชิงเทรา และมีนบุรี ถนนระดับดินของถนนสิริโสธร ทิศทางมุ่งหน้าเข้าเมืองฉะเชิงเทรา ถนนระดับดินของถนนสิริโสธร ทิศทางมุ่งหน้าอำเภอบางปะกง และมีแยกไปทางหลวงแผ่นดินหมายเลข 365 ทิศทางมุ่งหน้าอำเภอพนมสารคาม และอำเภอกบินทร์บุรี ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน อ้างอิง